কেবেকোয়া শিল্প ও সাহিত্য নিশান

কেবেকোয়া শিল্প ও সাহিত্য নিশান বা অর্দ্র দেজ আর এ দে লেত্র দ্যু কেবেক (, ) হল একটি প্রাদেশিক সম্মাননা যা ২০১৫ সালে কেবেকের শিল্প ও সাহিত্য পরিষদ দ্বারা তৈরি করা হয়েছিল।  এটির লক্ষ্য হল কেবেকের শিল্প ও সাহিত্যের বিকাশ, প্রচার বা প্রভাবে নিজেদের কাজ, প্রতিশ্রুতি ও উৎসর্গের মাধ্যমে যারা অবদান রেখেছেন তাদের প্রতি শ্রদ্ধা জানানো।

 ইতিহাস 
কেবেকোয়া শিল্প ও সাহিত্য নিশান তৈরি করা হয়েছিল কেবেকের শিল্প ও সাহিত্য পরিষদের বিংশ বার্ষিকী উপলক্ষে।  প্রথম অনুষ্ঠানটি ২০১৫ সনের ২৩শে মার্চ মঁরেয়ালে অনুষ্ঠিত হয়েছিল। এই উপলক্ষে ৩৫ জন ব্যক্তিত্ব কঁপাইন বা কঁপানিওঁ দেজ আর এ দে লেত্র দ্যু কেবেক খেতাব পেয়েছেন। এর মধ্যে কেবেক  সরকারের সাবেক সাংস্কৃতিক বিষয়ক মন্ত্রী লিজা ফ্র‍্যুলাও রয়েছেন যিনি কেবেক সাংস্কৃতিক নীতি বাস্তবায়নের মাধ্যমে ১৯৯৪ সালে কেবেকের শিল্প ও সাহিত্য পরিষদ গঠনের কাজ শুরু করেছিলেন।

 চাপরাস 
পুরস্কার অনুষ্ঠানের সময় কেবেকোয়া শিল্প ও সাহিত্য নিশানের কঁপাইন ও কঁপানিওঁগণ একটি চাপরাস গ্রহণ করেন যা ২০১৫ সালে মঁরেয়ালের জহুরি ও রত্নবিদ ক্রিস্তিন দোয়ান নকশা করেছিলেন। ছোট নীল অ্যালুমিনিয়ামের ঘনবস্তুর তোড়া দিয়ে তৈরি চাপরাসটি বোতামঘরে পরা হয়।

আরও দেখুন
 ফরাসি শিল্প ও সাহিত্য নিশান

পাদটীকা

 তথ্যসূত্র 

 বহিঃসংযোগ 
 কেবেকোয়া শিল্প ও সাহিত্য নিশানের দাপ্তরিক পাতা 
 দাপ্তরিক সংবাদ বিজ্ঞপ্তি , ২৬শে ফেব্রুয়ারি ২০১৫ তারিখে চালুকরণ

বিষয়শ্রেণী:কেবেকের পুরস্কার
বিষয়শ্রেণী:কানাডার পদমর্যাদা, সম্মাননা ও পদক